text: 39. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ.8015/6/8-ιγ  της 14 Απρ./ 8 Μαΐου 1992  (Φεκ Β΄304)  Κλάσεις, χρώμα και μέγεθος του ενσήμου της Ελληνικής Αστυνομίας. Έχοντας υπόψη: 1)Τις διατάξεις: α.Του άρθρ. 38 του Νόμ. 1884/90 (Α-81) «΄Ενσημο Ελληνικής Αστυνομίας». β.Του άρθρ. 6 του Νόμ. 2018/92 (Α-33) «Ρύθμιση θεμάτων αστυνομικού προσωπικού του Υπουργείου Δημόσιας Τάξης και άλλες διατάξεις». 2.Το υπ’ αριθ. 5/1 από 24.3.92 πρακτικό του Δ.Σ. του Ταμείου Αρωγής Αξιωματικών τ. Χωρ/κής (Τ.Α.Α.Χ). 3.Την υπ’ αριθ. 8015/6/5β από 24.3.92 αναφορά του Τ.Α.Α.Χ. α.Καθορίζουμε τις κλάσεις, το χρώμα και το μέγεθος του ενσήμου της Ελληνικής Αστυνομίας, που καθιερώθηκες με τις διατάξεις του άρθρ. 38 του Νόμ. 884/90, ως ακολούθως: (1)Τις κλάσεις και το χρώμα, ως εξής: (α) Κλάση 30 δραχμ., χρώμα μπλέ σκούρο. (β)Κλάση 50 δραχμ., χρώμα κόκκινο. (γ)Κλάση 100 δραχμ., χρώμα κίτρινο (δ)Κλάση 500 δραχμ., χρώμα πράσινο (ε)Κλάση 1.000 δραχμ., χρώμα γκρί. (στ)Κλάση 5.000 δραχμ., χρώμα πορτοκαλί. (2)Το μέγεθος όλων των παραπάνω κλάσεων ως εξής: (α) Ύψος 27,5 χιλιοστά του μέτρου. (β)Πλάτος 21 χιλιοστά του μέτρου. β.Τα αποθέματα των κλάσεων ενσήμου Ελληνικής Αστυνομίας που τυπώθηκαν σε εφαρμογή της παρ. 2 του άρθρ. 38 του Νόμ. 1884/90, να χρησιμοποιηθούν μέχρι εξαντλήσεώς τους. γ.Η ισχύς της απόφασης αρχίζει από τη δημοσίευσή της στην Εφημερίδα της Κυβερνήσεως.  